Legal Document

Category: 15

Text:
2. ΕΓΚΥΚΛΙΟΣ ΥΠΟΥΡΓΕΙΟΥ ΕΣΩΤΕΡΙΚΩΝ Αριθ.166 της 17 Απρ. 1953 Περί της εις το ΙΚΑ ασφαλίσεως του προσωπικού των Οργανισμών της Τοπικής Αυτοδιοικήσεως. Έχομεν την τιμήν να ανακοινώσωμεν υμίν τα κάτωθι όσον αφορά την εις το ΄Ιδρυμα Κοινωνικών Ασφαλίσεων υπαγωγήν του εν γένει προσωπικού των Οργανισμών της Τοπικής Αυτοδιοικήσεως. Λόγω της γενικότητος και της σοβαρότητος του θέματος εκρίθη αναγκαίον όπως ζητηθώσι προηγουμένως αι επ’ αυτού απόψεις του ΙΚΑ, το οποίον, κατόπιν μελέτης του ζητήματος τούτου εκ μέρους των νομικών του υπηρεσιών συνεφώνησεν ως προς την έκτασιν της ασφαλίσεως. Ι Υπαγωγή εις την ασφάλισιν του ΙΚΑ Συμφώνως τω άρθρ.2 του Α.Ν.1846/1951 «περί Κοινωνικών Ασφαλίσεων» (Φ.Ε.Κ.179/1951 Α΄), εις την ασφάλισιν του ΙΚΑ υπάγονται υποχρεωτικώς και αυτοδικαίως, υπό τους εν άρθρ.7 οριζομένους όρους και προϋποθέσεις, τα πρόσωπα τα οποία εντός των ορίων της Χώρας παρέχουν εξηρτημένην εργασίαν, έναντι αμοιβής, ως τοιαύτης νοουμένης και της παρεχομένης δια λογαριασμόν Νομικών Προσώπων Δημοσίου Δικαίου, αδιαφόρως της νομικής φύσεως της σχέσεως (δημοσίου ή ιδιωτικού δικαίου). Εξ άλλου, δια του άρθρ.5 του αυτού νόμου ορίζεται ότι τα πρόσωπα τα ασφαλιζόμενα εις Ταμεία κυρίως ασφαλίσεως, απαλλάσσονται, καθ’ ούς κλάδους είναι ησφαλισμένα παρ’ αυτοίς, της παρά τω ΙΚΑ δια τον αντίστοιχον κλάδον ασφαλίσεως. Κατά ταύτα, το προσωπικόν των Οργανισμών της Τοπικής Αυτοδιοικήσεως υπάγεται κατ’ αρχήν εις την ασφάλισιν του ΙΚΑ και εις εκείνους τους κλάδους ασφαλίσεως, δι’ ούς δεν είναι, εκ των κειμένων νόμων, ησφαλισμένον αλλαχού. Βασική προϋπόθεσις δια την εις το ΙΚΑ ασφάλισιν του προσωπικού είναι όπως ο Δήμος, το Δημοτικόν Αγαθοεργόν Ίδρυμα ή Κοινότης κλπ. περιλαμβάνεται εν τη περιφερεία Κέντρου ασφαλίσεως του ΙΚΑ. Σελ.214 ΙΙ Ασφαλιστικοί Κλάδοι Η υπό του Α.Ν.1846/1951 θεσπιζομένη ασφάλισις περιλαμβάνει τους ακολούθους κλάδους: α)Τον κλάδον παροχών ασθενείας και μητρότητος εις χρήμα. β)Τον κλάδον παροχών ασθενείας και μητρότητος εις είδος. γ)Τον κλάδον αναπηρίας, γήρατος και θανάτου (συντάξεως) και δ)Τον κλάδον ανεργίας. Περί της υπαγωγής του προσωπικού του Οργανισμού Τοπικής Αυτοδιοικήσεως εις ένα έκαστον των κλάδων τούτων σημειούμεν τα εξής: Α΄. Ασφάλισις κλάδου αναπηρίας, γήρατος και θανάτου (Κλάδος συντάξεως) Το τακτικόν προσωπικόν των οργανισμών Τοπικής Αυτοδιοικήσεως, το υπαγόμενον εις τας συνταξιοδοτικάς διατάξεις του Ν.Δ. 1827/1942, ως τούτο ετροποποιήθη και συνεπληρώθη υπό των Ν.1442 και 1770 του  έτους 1944 του Α.Ν.796/1948, του Ν.Δ.1266/1949 και του Ν.1974/1952, εξαιρείται της παρά τω ΙΚΑ ασφαλίσεως κατά των κινδύνων της αναπηρίας, του γήρατος και του θανάτου (κλάδος συντάξεως). Εις τον εν λόγω κλάδον ασφαλίσεως του ΙΚΑ υπάγεται εκείνο μόνον το προσωπικόν των Οργανισμών της Τοπικής Αυτοδιοικήσεως, το οποίον δεν τυγχάνει συνταξιοδοτικής προστασίας εκ του Ταμείου του οικείου Οργανισμού ή άλλου Ταμείου ή ειδικού λογ/σμού συνταξιοδοτήσεως. Β΄.Ασφάλισις κλάδων παροχών ασθενείας και μητρότητος εις χρήμα και εις είδος Εις αμφοτέρους τους εν λόγω κλάδους ασφαλίσεως του ΙΚΑ υπάγεται το προσωπικόν των οργανισμών της Τοπικής Αυτοδιοικήσεως. Το προσωπικόν των Δήμων και Κοινοτήτων της περιφερείας της τέως Διοικήσεως Πρωτευούσης, το οποίον υπάγεται εις τον, δυνάμει του άρθρ.19 παρ.1 του Α.Ν.796/1948,συσταθέντα κλάδον ασφαλίσεως κατά της ασθενείας των Δημοτικών και Κοινοτικών Υπαλλήλων και απολαμβάνει εξ αυτού παροχών εις είδος και εις χρήμα (άρθρ.5β) Δ/τος της 18/22 Φεβρ.1950 (Φ.Ε.Κ.53 Α΄) εξαιρείται της παρά τω ΙΚΑ ασφαλίσεως δια τους κλάδους παροχών ασθενείας και μητρότητος. 3.Β.ε.2 Ασφάλιση στο Ι.Κ.Α Δημοτ. και Κοινοτ. Υπαλλήλων Συναφώς σημειούμεν, ότι, συμφώνως προς τας διατάξεις των παραγρ. 2,4 και 5 του άρθρ.54 του Ν.1726/1951 «περί Κώδικος καταστάσεως των Δημοτικών και Κοινοτικών Υπαλλήλων» οι Οργανισμοί της Τοπικής Αυτοδιοικήσεως των οποίων το προσωπικόν υπάγεται μεν εις τον εν λόγω Νόμον δεν είναι όμως ησφαλισμένον εις τον παρά τω Ταμείω Ασφαλίσεως Δημοτικών και Κονοτικών Υπαλλήλων συσταθέντα κλάδον ασφαλίσεως κατά της ασθενείας, υποχρεούνται εις νοσοκομειακήν ιατρικήν και φαρμακευτικήν περίθαλψιν του προσωπικού των. Η ανωτέρω όμως διάταξις δέον να θεωρηθή ατονήσασα, κατόπιν του Α.Ν.1846/51, δια το προσωπικόν των Οργανισμών της Τοπικής Αυτοδιοικήσεως, των περιλαμβανομένων εν τη περιφερεία κέντρου ασφαλίσεως του ΙΚΑ, καθ’ όσον δυνάμει του εν λόγω Νόμου οι Οργανισμοί ούτοι υποχρεούνται, δια την κατά της ασθενείας ασφάλισιν των υπαλλήλων των και των οικογενειών αυτών, να καταβάλλωσιν εις το ΙΚΑ την υπό του νόμου καθωρισμένην αντίστοιχον εργοδοτικήν εισφοράν. Άλλως, δεν θα ήτο νοητόν ο Δήμος ή το Δημοτικόν Αγαθοεργόν Ίδρυμα ή η Κοινότης να  υποχρεούνται εις νοσοκομειακήν, ιατρικήν και φαρμακευτικήν περίθαλψιν του προσωπικού των και συγχρόνως εις την καταβολήν εργοδοτικής εισφοράς εις το ΙΚΑ δια την κατά της ασθενείας ασφάλισιν του αυτού προσωπικού. Δέον, επίσης να σημειωθή, ότι συμφώνως τω άρθρ.32 παρ.2, του Ν.1846/51 τον κλάδον παροχών ασθενείας και μητρότητος εις χρήμα βαρύνουν, εις περίπτωσιν θανάτου ησφαλισμένου, και τα έξοδα κηδείας. Κατ’ ακολουθίαν αι εις τους οργανισμούς εσωτερικής υπηρεσίας Δήμων κλπ. περιληφθείσαι διατάξεις περί καταβολής εξόδων κηδείας (άρθρ.54, παρ.3 και 4, Νόμου 1726/1951) δέον να θεωρηθούν ατονήσασαι, προκειμένου περί Δήμων κλπ. των οποίων το προσωπικόν υπάγεται εις την ασφάλισιν ασθενείας του ΙΚΑ. Γ΄.Ασφάλισις Κλάδου Ανεργίας Εκ του υπηρετούντος εις τους Οργανισμούς Τοπικής Αυτοδιοικήσεως προσωπικού υπάγονται εις τον κλάδον ανεργίας του ΙΚΑ μόνον: α)Οι πρόσθετοι αστυφύλακες, οίτινες κατά τας διατάξεις του Ν.1653/1951 συνδέονται μετά του εργοδότου των δια σχέσεως εργασίας του ιδιωτικού δικαίου και β)Το κατά τας διατάξεις των παρ.4-8 του άρθρ.143 του Ν.1726/1951, ως αι διατάξεις αύται ετροποποιήθησαν και συνεπληρώθησαν υπό του άρθρ.19 του Ν.2262/1952, προσλαμβανόμενον ημερομίσθιον προσωπικόν, το οποίον κατά τας διατάξεις ταύτας συνδέεται ωσαύτως μετά του εργοδότου του δια σχέσεως εργασίας του ιδιωτικού δικαίου. ΙΙΙ Κατηγορίαι προσωπικού και αντίστοιχος υπαγωγή εις Κλάδους ασφαλίσεως Προς πληρεστέραν κατατόπισίν σας επί του εν λόγω θέματος σημειούμεν κατωτέρω τας κατηγορίας του υπηρετούντος εις τους Οργανισμούς της Τοπικής Αυτοδιοικήσεως προσωπικού, μετά ειδικωτέρας μνείας της συνταξιοδοτικής και ασφαλιστικής προστασίας της οποίας απολαμβάνει εκάστη των κατηγοριών τούτων, παρατιθεμένου εν τέλει της παρούσης και σχετικού αναλυτικού πίνακος. 1.Τακτικόν προσωπικόν των Δήμων και των Δημοτικών αγαθοεργών Ιδρυμάτων. Η υπηρεσιακή κατάστασις του προσωπικού τούτου, το οποίον συνδέεται μετά των οικείων Οργανισμών δια σχέσεως δημοσίου δικαίου, διέπεται, ως γνωστόν, υπό του Ν.1726/1951, ως ούτος ετροποποιήθη. Το εν λόγω προσωπικόν συνταξιοδοτείται εκ του Ταμείου του οικείου Δήμου ή Ιδρύματος κατά τας διατάξεις του Ν.Δ.1827/1942, ως τούτο ετροποποιήθη και συνεπληρώθη δια των προμνησθέντων νομοθετημάτων. Το εκ του προσωπικού τούτου υπηρετούν εις Δήμους της περιφερείας της τέως Διοικησεως Πρωτευούσης είναι ησφαλισμένον εις τον δια του Α.Ν.796/1948 συσταθέντα κλάδον ασθενείας των Δημοτικών και Κοινοτικών Υπαλλήλων (Κ.Α.Δ.Κ.Υ.). Όσον αφορά την εις το ΙΚΑ ασφάλισιν του ανωτέρω προσωπικού σημειούμεν ότι τούτο δεν υπάγεται, οπωσδήποτε εις τους κλάδους συντάξεως και ανεργίας. Εις την ασφάλισιν των κλάδων παροχών ασθενείας και μητρότητος εις χρήμα και εις είδος του ΙΚΑ υπάγεται μόνον το προσωπικόν το μη ησφαλισμένον εις τον κλάδον ασφαλίσεως κατά της ασθενείας των Δημοτικών και Κοινοτικών Υπαλλήλων (Κ.Α.Δ.Κ.Υ). 2.Έκτακτοι δημοτικοί υπάλληλοι. Οι επί τη βάσει ειδικών οργανισμών υπηρετούντες εισέτι έκτακτοι δημοτικοί υπάλληλοι διέπονται, ως γνωστόν, δια σχέσεως δημοσίου δικαίου και δεν δικαιούνται συντάξεως εκ των ταμείων των οικείων Δήμων. Ούτοι υπάγονται εις τον κλάδον συντάξεως του ΙΚΑ. Επίσης υπάγονται και εις τους κλάδους ασθενείας του ΙΚΑ, πλην των υπηρετούντων εις Δήμους της περιφερείας της τέως Διοικήσεως Πρωτευούσης, οίτινες ως υπαγόμενοι εις τον κλάδον ασφαλίσεως κατά της ασθενείας των Δημοτικών και Κοινοτικών Υπαλλήλων, εξαιρούνται της εις τον αυτόν κλάδον του ΙΚΑ ασφαλίσεως. 3.Γενικοί Γραμματείς των Δήμων και Ιδιαίτεροι γραμματείς των Δημάρχων. Τα περί του διορισμού τούτων προβλέπονται υπό των διατάξεων της παρ.1 του άρθρ.150 του Ν.1726/ 1951. Σελ.215 Ασφάλιση στο Ι.Κ.Α Δημοτ. και Κοινοτ. Υπαλλήλων 3.Β.ε.2 Ούτοι υπηρετούν, επί τη βάσει σχέσεως δημοσίου δικαίου, δύνανται δε τη αιτήσει των, υποβαλλομένη κατά τας διατάξεις του άρθρ.15, παρ.2 του Α.Ν.796/1948, να υπαχθώσιν εις τας περί συντάξεως των τακτικών δημοτικών υπαλλήλων διατάξεις. Εξ αυτών οι υπηρετούντες εις Δήμους της τέως Διοικήσεως Πρωτευούσης υπάγονται εις την ασφάλισιν του Κλάδου Ασθενείας των Δημοτικών και Κοινοτικών υπαλλήλων. Όσον αφορά την εις το ΙΚΑ ασφάλισιν της κατηγορίας των υπαλλήλων τούτων, σημειούμεν ότι όσοι εξ αυτών δεν υπάγονται εις τον Κ.Α.Δ.Κ.Υ. και εις τας περί συντάξεως των δημοτικών υπαλλήλων διατάξεις είναι ησφαλισμένοι εις τους κλάδους ασθενείας και συντάξεως του ΙΚΑ. 4.Προσωρινοί δημοτικοί και κοινοτικοί εισπράκτορες προσλαμβανόμενοι κατά τας διατάξεις του Α.Ν.822/1937 και του άρθρ.151 του Ν.1726/1951, ως το άρθρον τούτο συνεπληρώθη υπό του άρθρ.22 του Ν.2262/52. Ούτοι συνδέονται μετά του οικείου Δήμου ή Κοινότητος δια σχέσεως δημοσίου δικαίου. Οι εν λόγω δεν συνταξιοδοτούνται εκ του οικείου Δήμου ή της Κοινότητος, ούτε υπάγονται εις τον Κ.Α.Δ.Κ.Υ. ως αμειβόμενοι επί αποζημιώσει και ουχί επί μηνιαίω μισθώ. Όσον αφορά την εις το ΙΚΑ ασφάλισιν τούτων, σημειούμεν ότι ούτοι υπάγονται εις τους κλάδους ασθενείας και συντάξεως αυτού. 5.Πρόσθετοι αστυφύλακες των Δήμων. Αι θέσεις των προσθέτων αστυφυλάκων των Δήμων ορίζονται κατά τας διατάξεις της παρ.4 του άρθρ.150 του Ν.1726/1951, μετά πρότασιν του Δ/ντού της Αστυνομίας, δι’ αποφάσεως του Δημοτικού Συμβουλίου υποκειμένης εις την έγκρισιν του Νομάρχου. Ούτοι, ως συνδεόμενοι, συμφώνως τω Νόμω 1653/1951, δια σχέσεως εργασίας του ιδιωτικού δικαίου, υπάγονται εις άπαντας τους κλάδους ασφαλίσεως του ΙΚΑ. 6.Επί θητεία ιατροί Δημοτικών Αγαθοεργών Ιδρυμάτων και ημερομίσθιοι ιατροί των αυτών Ιδρυμάτων. Ούτοι, προσλαμβανόμενοι, επί ωρισμένη θητεία κατά τας διατάξεις του από 12ης Δεκ. 1947 Β.Δ/τος (Φ.Ε.Κ.296 Α΄1947) «περί των όρων προσλήψεως του επιστημονικού προσωπικού των Δημοτικών Αγαθοεργών Ιδρυμάτων» ή ως ημερομίσθιοι,κατά τας διατάξεις του άρθρ.25 του από 17/5-6/6/1944 Δ/τος «περί κωδικοποιήσεως εις ενιαίον κείμενον νόμου των περί των Δημοτικών και Κοινοτικών Αγαθοεργών Ιδρυμάτων ισχυουσών διατάξεων» συνδέονται δια σχέσεως δημοσίου δικαίου και δεν δικαιούνται, εκ των κειμένων διατάξεων, συντάξεως πληρωτέας εκ του Ταμείου του οικείου Ιδρύματος. Σελ.216 Όσον αφορά την εις το ΙΚΑ ασφάλισιν τούτων σημειούμεν ότι υπάγονται μόνον εις τους κλάδους ασθενείας αυτού, καθ’ όσον συντάξεως δικαιούνται εκ του Τ.Σ.Α.Υ. Συναφώς σημειούμεν ότι τυχόν υπάρχουσαι διατάξεις εις οργανισμούς εσωτερικής υπηρεσίας Δημοτικών Αγαθοεργών Ιδρυμάτων, δι’ ών προβλέπεται η παροχή ιατρικής κλπ. περιθάλψεως εις τους επί θητεία ιατρούς αυτών, δέον να θεωρηθώσιν ατονήσασαι κατόπιν του Α.Ν.1846/51, δυνάμει του οποίου ούτοι υπάγονται εις την ασφάλισιν των κλάδων ασθενείας του ΙΚΑ. 7.Υπάλληλοι Συνδέσμων Κοινοτήτων, Συνδέσμων Δήμων και Κοινοτήτων ως και των Νομικών προσώπων, των συσταθέντων, επί τη βάσει του άρθρ.205 του Κ.Ν.Δ.Κ. Οι υπάλληλοι ούτοι συνδέονται δια σχέσεως δημοσίου δικαίου δύνανται δε να υπαχθώσιν εις τας περί συντάξεως των τακτικών δημοτικών υπαλλήλων διατάξεις, συμφώνως τη παρ.3 του άρθρ.15 του Α.Ν.796/1948, ως αύτη αντικατεστάθη υπό της παραγρ.2 του άρθρ.31 του Ν.1974/1952. Οι εν λόγω υπάλληλοι υπάγονται εις τους κλάδους ασθενείας του ΙΚΑ όσοι δε εξ αυτών δεν έχουν υπαχθή εις τας περί συντάξεως των τακτικών δημοτικών υπαλλήλων διατάξεις υπάγονται και εις τον κλάδον συντάξεως του ΙΚΑ. 8.Τακτικόν προσωπικόν Κοινοτήτων. Το προσωπικόν τούτο υπηρετεί, ως γνωστόν, επί τη βάσει σχέσεως δημοσίου δικαίου. Το υπηρετούν εις Κοινότητας, εχούσας πληθυσμόν άνω των χιλίων κατοίκων και εις Κοινότητας, αίτινες κατά τας χρήσεις 1937-1940 επραγματοποίησαν ετήσια τακτικά έσοδα, κατά μέσον όρον, πλείονα των 100.000 δραχμών συνταξιοδοτείται, υφ’ άς και το τακτικόν προσωπικόν των Δήμων προϋποθέσεις (Άρθρ.15 Α.Ν.796/1948 και άρθρον δεύτερον του Ν.Δ.1266/1949). Το προσωπικόν των λοιπών Κοινοτήτων συνταξιοδοτείται κατά τας ειδικάς συνταξιοδοτικάς διατάξεις του άρθρ.39 του Ν.1974/1952. Όσον αφορά την εις το ΙΚΑ ασφάλισιν του ανωτέρω προσωπικού, σημειούμεν ότι τούτο υπάγεται εις τους κλάδους ασθενείας αυτού, εφ’ όσον, εννοείται, η Κοινότης περιλαμβάνεται εν τη περιφερεία κέντρου ασφαλίσεως του ΙΚΑ. 3.Β.ε.2 Ασφάλιση στο Ι.Κ.Α Δημοτ. και Κοινοτ. Υπαλλήλων 9.Εφημέριοι, Ιεροδιάκονοι, Ιεροψάλται και Νεωκόροι των Δήμων, των Δημοτικών Αγαθοεργών Ιδρυμάτων και των Κοινοτήτων. Αι θέσεις των ανωτέρω ορίζονται, συμφώνως προς τας διατάξεις της παρ.5 του άρθρ.150 του Ν.1726/1951, δι’ αποφάσεως του Δημοτικού Συμβουλίου, εγκρινομένης υπό του Νομάρχου. Εξ αυτών οι εφημέριοι και οι ιεροδιάκονοι δεν υπάγονται εις κλάδον τινά ασφαλίσεως του ΙΚΑ, συμφώνως προς την παρ.2 του άρθρ.4 του Α.Ν.1846/51. Ούτοι δεν δικαιούνται, εκ των κειμένων διατάξεων, συντάξεως πληρωτέας εκ του ταμείου του οικείου Δήμου, Ιδρύματος ή Κοινότητος. Οι ιεροψάλται και οι νεωκόροι των Νεκροταφείων των Δήμων και των Κοινοτήτων και των μη ενοριακών ναών αυτών, οι υπηρετούντες κατά την έναρξιν της ισχύος του Ν.1974/1952 (άρθρ.33) δικαιούνται συντάξεως εκ του οικείου Δήμου ή Κοινότητος, συμφώνως προς τας διατάξεις της παραγρ.10 του άρθρ.7 του Α.Ν.2200/1940. Οι μετά την ισχύν του Νόμου 1974/1952 προσλαμβανόμενοι δεν υπάγονται εις τας περί συντάξεως των δημοτικών και κοινοτικών υπαλλήλων διατάξεις. Οι εις Δήμους και Κοινότητας της περιφερείας της τέως Διοικήσεως Πρωτευούσης υπηρετούντες ιεροψάλται και νεωκόροι υπάγονται ωσαύτως εις την ασφάλισιν του Κ.Α.Δ.Κ.Υ.. ΄Οσον αφορά την εις το ΙΚΑ ασφάλισιν τούτων, σημειούμεν ότι οι μεν ιεροψάλται δεν υπάγονται, επί του παρόντος και μέχρι της εκδόσεως του υπό του άρθρ.7 του Α.Ν.1846/1951 προβλεπομένου κανονισμού, εις κλάδον τινά ασφαλίσεως του ΙΚΑ, οι δε νεωκόροι υπάγονται εις την ασφάλισιν των κλάδων ασθενείας του ΙΚΑ ως και εις τον κλάδον συντάξεως αυτού, εφ’ όσον δεν υπάγονται εις τας περί συντάξεως διατάξεις των δημοτικών και κοινοτικών υπαλλήλων. Οι νεωκόροι, οι υπαγόμενοι εις τας εν λόγω συνταξιοδοτικάς διατάξεις, εξαιρούνται της εις τον κλάδον συντάξεως του ΙΚΑ ασφαλίσεως. 10.Νομικοί Σύμβουλοι και Δικηγόροι των Δήμων και των Δημοτικών Αγαθοεργών Ιδρυμάτων, προσλαμβανόμενοι επί μηνιαία αμοιβή. Ούτοι, προσλαμβανόμενοι κατά τας διατάξεις της παρ.2 του άρθρ.150 του Ν.1726/1951, συνδέονται μετά του οικείου Οργανισμού δια σχέσεως εντολής του αστικού δικαίου, και ως εκ τούτου, μη όντες υπάλληλοι και μη παρέχοντες εξηρτημένην εργασίαν, δεν υπάγονται εις την ασφάλισιν του ΙΚΑ. 11.Ημερομίσθιον προσωπικόν των Δήμων, των Δημοτικών Αγαθοεργών Ιδρυμάτων και των Κοινοτήτων. Τούτο, προσλαμβανόμενον κατά τας διατάξεις των παρ.4-8 του άρθρ.143 του Ν.1726/1951, ως αύται ετροποποιήθησαν, και συνδεόμενον προς τον εργοδότην οργανισμόν δια σχέσεως ιδιωτικού δικαίου, υπάγεται εις άπαντας τους κλάδους ασφαλίσεως του ΙΚΑ. 12.Επί συμβάσει μηχανικοί των Δήμων και επί συμβάσει κοινοτικοί ιατροί. Οι επί τη βάσει των διατάξεων του άρθρ.105 του Κώδικος της περί Δήμων και Κοινοτήτων Νομοθεσίας υπηρετούντες εις τους Δήμους, επί συμβάσει μηχανικοί ως και οι κατά τας διατάξεις του άρθρ.18 του Ν.2262/1952 προσλαμβανόμενοι επί συμβάσει αρχιμηχανικοί και μηχανικοί υπάγονται εις την ασφάλισιν μόνον των κλάδων ασθενείας του ΙΚΑ, εξαιρούμενοι του κλάδου συντάξεων, ως συνταξιοδοτούμενοι εκ του Ταμείου Συντάξεως Μηχανικών και Εργοληπτών Δημοσίων Έργων. Οι κατά τας διατάξεις της παρ.3 του άρθρ.150 του Ν.1726/1951 προσλαμβανόμενοι, επί συμβάσει, κοινοτικοί ιατροί υπάγονται ωσαύτως εις την ασφάλισιν των κλάδων ασθενείας του ΙΚΑ, εξαιρούμενοι του κλάδου συντάξεως ως συνταξιοδοτούμενοι εκ του Τ.Σ.Α.Υ.. ΙV Ασφαλιστικαί Παροχαί Αι ασφαλιστικαί παροχαί ορίζονται εν άρθροις 28-42 του Ν.1846/51. Ειδικώτερον σημειούμεν ότι της κατά το άρθρ.31 του Νόμου ιατρικής περιθάλψεως δικαιούνται και τα εν άρθρ.33 οριζόμενα μέλη της οικογενείας του ησφαλισμένου. V Υποχρεώσεις Οργανισμών Τοπικής Αυτοδιοικήσεως και ησφαλισμένων έναντι του ΙΚΑ (Εισφοραί) Αι εισφοραί των Οργανισμών Τοπικής Αυτοδιοικήσεως δια το προσωπικόν αυτών το υπαγόμενον εις την ασφάλισιν του ΙΚΑ και δι’ ούς κλάδους υπάγεται εις την ασφάλισιν ταύτην ως και αι εισφοραί των ησφαλισμένων ορίζονται εν άρθρ.24 και 25 του Ν.1846/51, ο δε τρόπος καταβολής των εισφορών ορίζεται εν άρθρ.26 και 27 του αυτού Νόμου. Ως προς τον υπολογισμόν των εισφορών και την καταβολήν αυτών σημειούμεν τα εξής: α)Ως ημερήσιος μισθός νοούνται αι πάσης φύσεως αποδοχαί του ησφαλισμένου εις χρήμα και εις είδος, συμπεριλαμβανομένων των υπερωριών και των λοιπών προσθέτων αμοιβών, αίτινες δεν χορηγούνται εκτάκτως. Ο ημερήσιος μισθός προκειμένου περί υπαλλήλων επί μηνιαίω μισθώ εξευρίσκεται δια της διαιρέσεως του μηνιαίου μισθού δια 25. β)Οι ησφαλισμένοι αναλόγως του ημερησίου μισθού των κατατάσσονται εις δώδεκα κλάσεις (ΙΧΙΙ). Σελ.217 Ασφάλιση στο Ι.Κ.Α Δημοτ. και Κοινοτ. Υπαλλήλων 3.Β.ε.2 γ)Δι’ εκάστην κλάσιν προσδιορίζεται έν  «τεκμαρτόν ημερομίσθιον», ως ακολούθως: Ημερήσιος Μισθός          Ασφ.Κλάσις          Τεκμαρτόν    από  μέχρι ημερομίσθιον 12.500 Ι 10.000 12.501 17.500 ΙΙ 15.000 17.501 22.500 ΙΙΙ 20.000 22.501 27.500 IV 25.000 27.501 32.500 V 30.000 32.501 37.500 VI 35.000 37.501 45.000 VII 40.000 45.001 55.000 VIII 50.000 55.001 65.000 IX 60.000 65.001 75.000 X 70.000 75.001 85.000 XI 80.000 85.001 και άνω ΧΙΙ 100.000 δ) Αι δι’ εκάστην ημέραν εργασίας εισφοραί υπολογίζονται ουχί επί του ημερησίου μισθού, αλλ’ επί του τεκμαρτού ημερομισθίου της κλάσεως εις ήν ανήκει ο ησφαλισμένος. ε)Η εισφορά δι’ εκάστην ημέραν εργασίας ορίζεται εις ποσοστόν επί του τεκμαρτού ημερομισθίου κατά κλάδον ασφαλίσεως, εφ’ όσον, νοείται λειτουργούν εν τη ασφαλιστική περιοχή οι αντίστοιχοι κλάδοι. Τα κατά κλάδους ασφαλίσεως ποσοστά εισφορών των εργοδοτών και των ησφαλισμένων εμφαίνονται εις τον ακολουθούντα πίνακα: Ι.Δια την περιφέρειαν Διοικήσεως Πρωτευούσης            α)κλ.  β)κλ   γ)κλ  .δ)κλ.        Σύνολ. Εις βάρος ησφαλισμένου            0,75    2,5      1,75                      5 Εις βάρος εργοδότου            1,25     5        5,75    2                14                                      2      7,5       7,5     2                19 ΙΙ.Δια τας λοιπάς περιφερείας της χώρας.          α) κλ.  β) κλ.    γ)κλ.   δ)κλ.    Σύνολ. Εις βάρος ησφαλισμένου                   0,7125  2,375  1,6625     -          4.75 Εις βάρος εργοδότου             1,875     4,75   5,4625      1,9        13.30                               1,90      7,125  7,1250      1,9        18,05 Η ως άνω μείωσις της εισφοράς των εργαζομένων εις τας λοιπάς περιφερείας της χώρας κατά 5% εγένετο δυνάμει της υπ’ αριθ.62 της 15 Ιαν/18 Φεβρ.1954 πράξεως Υπουργικού Συμβουλίου, ήτις ώρισε ως χρόνον ισχύος αυτής εν τρίμηνον από της 15 Ιαν. 1954. Η ισχύς αυτής παρετάθη επί 9 εισέτι μήνας δια της υπ’ αριθ.1213 της 4 Αυγ./6 Σεπτ. 1954 πράξεως Υπουργικού Συμβουλίου. Σελ.218 Η εισφορά δια τον κλάδον ανεργίας ηυξήθη κατά 1% (καταβαλλόμενον υπό του ησφαλισμένου) δια της υπ’ αριθ.1018 της 23 Ιουν./3 Ιουλ. 1954 πράξεως Υπουργικού Συμβουλίου. Δια του άρθρ.1 Νόμ.2054/1952 ωρίσθη ότι και οι Δήμοι και αι Κοινότητες και τα Νομικά Πρόσωπα Δημοσίου Δικαίου υποχρεούνται όπως καταβάλλουν εις το ΙΚΑ την ειδικήν εισφοράν λόγω στρατεύσεως οριζομένην δια του άρθρ.2 παρ. γ΄ εις 1% επί των αποδοχών του προσωπικού των, περί ης βλ. τόμ.15Β σελ.319. Σημειούται ότι, συμφώνως τω άρθρ.1 του Ν.2054/1952, οι οργανισμοί Τοπικής  Αυτοδιοικήσεως υποχρεούνται εις ειδικήν εισφοράν 1% δια το προσωπικόν αυτών, το συνδεόμενον δια σχέσεως ιδιωτικού δικαίου, προς επιδότησιν των στρατευομένων μισθωτών, καταβαλλομένην εις το ΙΚΑ. Η εισφορά αύτη εισπράττεται κατά την διαδικασίαν την ισχύουσαν δια την είσπραξιν των λοιπών υπέρ του ΙΚΑ εισφορών. ς)Τα ποσά των εισφορών στρογγυλεύονται εις πεντάδας εκατοντάδων, ήτοι ποσά λήγοντα εις δραχμάς μέχρι 250 θα στρογγυλεύωνται εις την προηγουμένην χιλιάδα, ποσά λήγοντα από δρχ. 251 μέχρι 499 θα στρογγυλεύωνται εις την επομένην πεντάδα εκατοντάδων, ποσά λήγοντα εις δρχ. 501 μέχρι 750 θα στρογγυλεύωνται εις την προηγουμένην πεντάδα εκατοντάδων και ποσά λήγοντα εις δραχμάς από 751 μέχρι 999 θα στρογγυλεύωονται εις την επομένην χιλιάδα. ζ) Η προθεσμία προς καταβολήν των εισφορών άνευ ουδεμιάς επιβαρύνσεως προσθέτου τέλους είναι 30ήμερος από της ημέρας καθ’ ήν δέον να καταβληθή ο μισθός εις τους ησφαλισμένους. Δύναται όμως η προθεσμία αύτη να παραταθή μέχρις 60 ημερών, εφ’ όσον συντρέχουν σοβαροί προς τούτο λόγοι και ήθελε ζητηθή υπό των οικείων Οργανισμών Τοπικής Αυτοδιοικήσεως. η)Η καταβολή των εισφορών ενεργείται δι’ επικολλήσεως επί του ασφαλιστικού βιβλιαρίου των οικείων ενσήμων, κατά τα εκάστοτε συναφώς ισχύοντα. θ)Επί των καθυστερημένων εισφορών επιβάλλεται πρόσθετον τέλος 20%, μετά ταύτα δε νέον τοιούτον δυνάμενον να φθάση μέχρις 100%, εφ’ όσον δεν εξοφληθή η οφειλή. ι)Δια την καταβολήν των εισφορών των ησφαλισμένων ευθύνεται ο εργοδότης Οργανισμός Τοπικής Αυτοδιοικήσεως υποχρεούμενος να παρακρατή κατά την πληρωμήν των μισθών, τα τμήματα των εισφορών τα βαρύνοντα τους ησφαλισμένους. Δια πλείονας πληροφορίας δεόν να απευθύνησθε εις τα οικεία Κέντρα Ασφαλίσεως του ΙΚΑ. 3.Β.ε.2 Ασφάλιση στο Ι.Κ.Α Δημοτ. και Κοινοτ. Υπαλλήλων VI Έναρξις ασφαλίσεως Λαμβανομένου υπ’ όψιν ότι από τε της τυπικής και ουσιαστικής ενάρξεως της ισχύος του Ν.1846/51 παρήλθεν ικανόν χρονικόν διάστημα καθ’ο, δια τας υπαχθείσας το πρώτον ήδη εις την ασφάλισιν του ΙΚΑ κατηγορίας προσωπικού των Οργανισμών Τοπικής Αυτοδιοικήσεως, δεν εφηρμόσθη ο Νόμος ούτος, ότι, κατά το αυτό χρονικόν διάστημα, δεν παρεσχέθησαν υπό του ΙΚΑ αι προβλεπόμεναι ασφαλιστικαί παροχαί, ενώ αντιθέτως  οι Οργανισμοί Τοπικής Αυτοδιοικήσεως επεβαρύνθησαν, εξ ιδίων με παροχάς νοσηλείων κλπ. ότι η αναδρομική αναζήτησις εισφορών των εργοδοτών και ιδία των ησφαλισμένων θα εδημιούργει σοβαράς δυσχερείας, φρονούμεν ότι δύναται, εγκαταλειπομένου του τοιούτου διακανονισμού των εκατέρωθεν οφειλών εις εύθετον χρόνον, να αρχίση η εφαρμογή των υπό του νόμου επιτασσομένων από της λήψεως της παρούσης. Της παρούσης εγκυκλίου αποστέλλομεν ικανόν αριθμόν αντιτύπων, ίνα εφοδιασθώσιν οι ενδιαφερόμενοι οργανισμοί Τοπικής Αυτοδιοικήσεως. Π Ι Ν Α Ξ Εμφαίνων τους κλάδους ασφαλίσεως του Ι.Κ.Α., εις ους υπάγεται εκάστη κατηγορία προσωπικού των Οργανισμών Τοπικής Αυτοδιοικήσεως, εφ’ όσον ούτοι περιλαμβάνονται εις περιφέρειαν Κέντρου Ασφαλίσεως του Ι.Κ.Α. και εφ’ όσον έχουν επεκταθή οι αντίστοιχοι κλάδοι ασφαλίσεως. Κατηγορίαι Προσωπικού Α’ Κλάδος παροχών ασθενείας και μητρότητος εις χρήμα Β’Κλάδος παροχών ασθενείας και μητρότητος εις είδος  Γ’ Κλάδος αναπηρίας, γήρατος και θανάτου (συντάξεως. Δ’ Κλάδος ανεργίας Ειδική εισφορά στρατεύσεως (Άρθρ.1 Νόμ.2054/1952) Τακτικόν προσ .Δήμων και Κοινοτήτων (πλην περιφε ρείας Διοικ.Πρωτευούσης Ναι Ναι Όχι Όχι Όχι Τακτικόν προσ .Δήμων και Κοινοτήτων της περιφε ρείας Διοικ.Πρωτευούσης. Όχι Όχι Όχι Όχι Όχι Τακτικόν προσ .Δημοτικών Αγαθοεργών Ιδρυμάτων. Ναι Ναι Όχι Όχι Όχι Έκτακτον προσ. υπηρετούν επί τη βάσει τυχόν ισχυόντων εισέτι ειδικών οργανισμών: α)πλην περιφ.Διοικ.Πρωτευούσης. Ναι Ναι Ναι Όχι Όχι β)περιφ.Διοικ.Πρωτευούσης. Όχι Όχι Ναι Όχι Όχι Ημερομίσθιον προσωπικόν Δήμων, Δημοτ. Αγαθοερ γών Ιδρυμάτων και Κοινοτ., υπηρετούν κατά τας δια τάξεις παρ.4-8 άρθ.143 Νόμ.1726/1951,ως αύται ετροποποιήθησαν. Ναι Ναι Ναι Ναι Ναί Γεν.Γραμμ. Δήμων και ιδιαίτεροι Δημάρχων (πλήν περ.Διοικ.Πρωτευούσης): α)υπαγόμενοι εις συνταξιοδοτικάς διατάξεις. Ναι Ναι Όχι Όχι Όχι β)μη υπαγόμενοι εις συνταξιοδοτικάς διατάξεις.. Ναι Ναι Ναι Όχι Όχι Γεν.Γραμμ.Δήμων και ιδιαιτ. Δημάρχων της περιφ. Διοικ. Πρωτευούσης α)υπαγόμενοι εις συντ. διατάξεις, Όχι Όχι Όχι Όχι Όχι β)μη υπαγόμενοι εις συντ. διατάξεις. Όχι Όχι Ναι Όχι Όχι Νομκοί σύμβουλοι και δικηγόροι Δήμων και Δημοτ. Αγαθοεργ. Ιδρυμάτων Όχι Όχι Όχι Όχι Όχι Προσωρ. δημοτικοί και κοινοτ. εισπράκτορες (δ.γ.822/1937 και άρθρ.151 Νόμ.1726/1951), ως συ νεπληρώθη. Ναι Ναι Ναι Όχι Όχι Ασφάλιση στο Ι.Κ.Α Δημοτ. και Κοινοτ. Υπαλλήλων 3.Β.ε.2 Πρόσθετοι αστυφύλακες Δήμων Ναι Ναι Ναι Ναι Ναί Σελ.219 Κατηγορίαι Προσωπικού Α’ Κλάδος παροχών ασθενείας και μητρότητος εις χρήμα Β’Κλάδος παροχών ασθενείας και μητρότητος εις είδος Γ’ Κλάδος αναπηρίας, γήρατος και θανάτου (συντάξεως) Δ’Κλάδος ανεργίας Ειδική εισφορά στρατεύσεως (Άρθρ.1 Νόμ.2054/1952) Εφημέριοι-Ιεροδιάκονοι Όχι Όχι Όχι Όχι Όχι Ιεροψάλται Όχι Όχι Όχι Όχι Όχι Νεωκόροι (πλήν περιφ. Διοικ. Πρωτευούσης): α)υπαγόμενοι εις συνταξιοδοτικάς διατάξεις, Ναι Ναι Όχι Όχι Όχι β)μη υπαγόμενοι εις συνταξιοδοτικάς διατάξεις. Ναι Ναι Ναι Όχι Όχι Νεωκόροι (περιφ. Διοικ. Πρωτευούσης): α)υπαγόμενοι εις συνταξιοδοτικάς διατάξεις Όχι Όχι Όχι Όχι Όχι β)μη υπαγόμενοι εις συνταξιοδοτικάς διατάξεις. Όχι Όχι Ναι Όχι Όχι Ιατροί επί θητεία Δημ. Αγαθοεργών Ιδρυμάτων. Ναι Ναι Όχι Όχι Όχι Ιατροί ημερομίσθ. Δημ. Αγαθοεργών Ιδρυμάτων. Ναι Ναι Όχι Όχι Όχι Ιατροί επί συμβάσει Κοινοτήτων. Ναι Ναι Όχι Όχι Όχι Μηχανικοί επί συμβάσει Δήμων Ναι Ναι Όχι Όχι Όχι Υπάλληλοι Συνδέσμων Κοινοτ.και Νομικών Προσώπων, άρθρ.205 Κ.Ν.Δ.Κ. α)υπαγόμενοι εις συνταξιοδοτικάς διατάξεις, Ναι Ναι Όχι Όχι Όχι β)μη υπαγόμενοι εις συνταξιοδοτικάς διατάξεις. Ναι Ναι Όχι Όχι Όχι (Εγκύκλ. υπ’ αριθ.166/1953 Υπουργείου Εσωτερικών, κοινοποιηθείσα δια της υπ’αριθ.138/1953 εγκυκλίου Γεν. Διευθύνσεως Ι.Κ.Α. προς τα Υποκαταστήματα του Ι.Κ.Α.). Σελ.220 3.Β.ε.2 Ασφάλιση στο Ι.Κ.Α Δημοτ. και Κοινοτ. Υπαλλήλων